Document ID: 32007R0047

Title and Content:
ΚΑΝΟΝΙΣΜΌΣ (ΕΚ) αριθ. 47/2007 ΤΗΣ ΕΠΙΤΡΟΠΉΣ της 19ης Ιανουαρίου 2007 σχετικά με την τροποποίηση του κανονισμού (ΕΚ) αριθ. 34/2007 περί καθορισμού συντελεστή χορήγησης για εφαρμογή στις αιτήσεις έκδοσης πιστοποιητικών εισαγωγής μπανανών καταγωγής από χώρες ΑΚΕ για την περίοδο έως 31 Δεκεμβρίου 2007 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1964/2005 του Συμβουλίου, της 29ης Νοεμβρίου 2005, σχετικά με τους δασμούς για τις μπανάνες (1), τον κανονισμό (ΕΚ) αριθ. 1789/2006 της Επιτροπής, της 5ης Δεκεμβρίου 2006, σχετικά με το άνοιγμα και τον τρόπο διαχείρισης της δασμολογικής ποσόστωσης για την εισαγωγή μπανανών του κωδικού ΣΟ 0803 00 19 καταγωγής των χωρών ΑΚΕ για την περίοδο από 1ης Ιανουαρίου έως 31 Δεκεμβρίου 2007 (2), και ιδίως το άρθρο 5 παράγραφος 2, Εκτιμώντας τα ακόλουθα: (1) Οι αιτήσεις πιστοποιητικών εισαγωγής που υποβλήθηκαν στα κράτη μέλη δυνάμει του άρθρου 4 του κανονισμού (ΕΚ) αριθ. 1789/2006 και διαβιβάστηκαν στην Επιτροπή σύμφωνα με το άρθρο 5 του εν λόγω κανονισμού αφορούν ποσότητες οι οποίες υπερβαίνουν τις διαθέσιμες ποσότητες που ορίζονται στο άρθρο 2 στοιχείο α), δηλαδή 146 848 τόνους για τους εμπορευόμενους που αναφέρονται στο κεφάλαιο ΙΙ. (2) Με τον κανονισμό (ΕΚ) αριθ. 34/2007 της Επιτροπής (3), η Επιτροπή καθόρισε συντελεστή κατανομής που πρέπει να εφαρμόζεται σε κάθε αίτηση. (3) Λόγω διοικητικού λάθους που έγινε από αρμόδιους εθνικούς οργανισμούς κατά την ανακοίνωση της ποσότητας που αναφέρεται στο άρθρο 5 παράγραφος 1 του κανονισμού (ΕΚ) αριθ. 1789/2006, ο εν λόγω συντελεστής καθορίστηκε σε πολύ χαμηλό επίπεδο. Ο κανονισμός (ΕΚ) αριθ. 34/2007 πρέπει να τροποποιηθεί αναλόγως. (4) Θα πρέπει επομένως να τροποποιηθεί ο εφαρμοστέος σε κάθε αίτηση συντελεστής κατανομής, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 1 του κανονισμού (ΕΚ) αριθ. 34/2007 αντικαθίσταται από το ακόλουθο κείμενο: «Άρθρο 1 Εφαρμόζεται συντελεστής κατανομής 91,209128 % σε κάθε αίτηση πιστοποιητικού εισαγωγής που υποβάλλεται από τους εμπορευόμενους που αναφέρονται στο κεφάλαιο ΙΙ του κανονισμού (ΕΚ) αριθ. 1789/2006 στο πλαίσιο της δασμολογικής υποποσόστωσης των 146 848 τόνων.». Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 19 Ιανουαρίου 2007.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2519
3584
5083
1115
3156

EuroVoc IDs (Expanded): 2519
3584
5083
1115
3156

Dataset Source: meu

Split: train